Diari Oficial de la Generalitat Valenciana


Sumari del DOGV 3368, del 09-11-1998 (1998/902625)

RESOLUCIO de 28 de setembre de 1998, de la Direcció General de Treball, per la qual es disposa el registre i la publicació del contingut de l'acord aconseguit davant del Servei de Mediació, Arbitratge i Conciliació (SMAC) de València, sobre interpretació de l'article 28 del XIX Conveni Col·lectiu de l'empresa Compañía Valenciana de Cementos Portland, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/09/28/(1)/dof/vci/html**

### Dades del document

Número de DOGV
:   3368

Data del DOGV
:   09-11-1998

Secció del DOGV
:   I. DISPOSICIONS GENERALS

Número del document
:   1998/902625


Data del document
:   28-09-1998

Organisme emissor


Tipus de document
:   Resolució

Descriptors 

:   * conveni col·lectiu
    * empresa privada
    * ciment

RESOLUCIO de 28 de setembre de 1998, de la Direcció General de Treball, per la qual es disposa el registre i la publicació del contingut de l'acord aconseguit davant del Servei de Mediació, Arbitratge i Conciliació (SMAC) de València, sobre interpretació de l'article 28 del XIX Conveni Col·lectiu de l'empresa Compañía Valenciana de Cementos Portland, SA. [1998/A8845]  
Vist el contingut de l'acord aconseguit davant del Servei de Mediació, Arbitratge i Conciliació, en l'acte de conciliació celebrat el 20 de juliol de 1998, derivat del conflicte col·lectiu de treball instat per Francisco Martí Gutiérrez, en qualitat de secretari general de la Federació Provincial de València de Fusta, Construcció i Afins de la Unió General de Treballadors, sobre aplicació i interpretació de l'article 28 del XIX Conveni Col·lectiu de Treball de l'empresa Compañía Valenciana de Cementos Portland, SA, que afecta els treballadors de planta o centre de treball de Buñol (València), que tenen distinta jornada a l'hivern (partida) i a l'estiu (intensiva), i de conformitat amb allò que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball, esta Direcció General de Treball, d'acord amb les competències que té transferides segons el Reial Decret 4.105/1982, de 29 de desembre, resol:  
Primer  
Ordenar la inscripció del text original de l'acord en el Registre de Convenis Col·lectius de Treball d'esta Direcció General, amb notificació a la Comissió Negociadora.  
Segon  
Disposar-ne la publicació en el Diari Oficial de la Generalitat Valenciana.  
València, 28 de setembre 1998.- El director general de Treball: Román Ceballos Sancho.  
València, 20 de juliol de 1998  
D'una banda, davant meu, Vicente Pons Gilabert, lletrat conciliador de la Secció de Relacions Col·lectives i Conciliació, per a conéixer l'expedient de conciliació número 18.325/98, instat per Francisco Martí Gutiérrez, en qualitat de secretari general de la Federació Provincial de València de Fusta, Construcció i Afins de la UGT.  
D'una altra banda, la Compañía Valenciana de Cementos Portland, SA (CIF: M 35430537) sobre conflicte col·lectiu.  
En virtut de la papereta presentada en esta Secció el 3 de juliol de 1998, després que foren citats, compareixen, després de la comprovació prèvia de la seua identitat i representació: d'una part, la part actora representada pel senyor Francisco Martí Gutiérrez, segons poder atorgat el 13 d'octubre de 1997 davant del notari de Madrid, Agustín Sánchez Lara, que exhibix i retira; i d'una altra la demandada representada pel senyor Francisco González Barroso, segons poder que exhibix i retira.  
S'arriba al següent acord:  
Després de les reunions mantingudes amb el Comité d'Empresa, l'empresa accedix a les peticions del col·lectiu afectat en el sentit que, per a l'any 1998, l'excés de jornada després de l'abonament dels 15 minuts establits en l'article 28 del vigent conveni col·lectiu, es compensaran de la següent manera: eixida els dilluns a les 17.45 hores en comptes de les 18.30 hores, durant el període de 20 de setembre de 1998 a 31 de desembre de 1998. L'excés de jornada (27,50 dic 27,30 hores) serà compensada mitjançant descans i després de l'acord previ amb el responsable del departament, i amb la finalitat que estiguen suficientment garantides les necessitats organitzatives del servici.  
Per a l'any 1999 i següents, es manté l'horari vigent, excepció feta dels dilluns en què l'eixida es realitzarà a les 17.45 hores, i als sols efectes de la compensació. L'excés de jornada, tenint en compte l'eixida dels dilluns, es compensarà mitjançant descansos, després de l'acord previ amb el cap immediat superior.  
Conclou amb avinença.  
Tot el que hem indicat anteriorment és llegit als assistents, els quals ho troben conforme, i s'entrega tot seguit als interessats la corresponent còpia certificada que firmen amb mi, de què done fe.


Còpia Permalink ELI